ddrg/super_eurlex huggingface dataset:
(11)

Ar Regulu (ES) 2021/2116 tika ieviesta platību uzraudzības sistēma, kas nu ir obligāts integrētās sistēmas elements. Lai nodrošinātu, ka šis pienākums tiek pildīts pienācīgi un vienveidīgi, platību uzraudzības sistēmas darbības jomai visās dalībvalstīs vajadzētu būt vienādai, tātad tai būtu jāaptver visi labuma guvēji un visas platībatkarīgās intervences, ko pārvalda integrētajā sistēmā, un visi uzraugāmie nosacījumi. Lai atbalstītu transversālā mērķa – KLP modernizācija – sasniegšanu, par prioritāti būtu jānosaka platību uzraudzības sistēmas datu analīzes automatizācija. Tālab to attiecināmības nosacījumu skaits, ko var uzskatīt par uzraugāmiem ar Copernicus Sentinels satelītdatiem vai citiem datiem ar vismaz ekvivalentu vērtību, būtu pakāpeniski jāpalielina. Šajā nolūkā dalībvalstīm būtu jānodrošina, ka 2023. un 2024. gadā platību uzraudzības sistēma aptver visus attiecināmības nosacījumus, ko var uzskatīt par uzraugāmiem, automātiski apstrādājot Copernicus Sentinels satelītdatus. Tomēr dalībvalsts drīkst nolemt, vai šie uzraugāmie attiecināmības nosacījumi tiek faktiski pārbaudīti, apstrādājot Copernicus Sentinels satelītdatus, vai arī citus datus ar vismaz ekvivalentu vērtību. Ja attiecināmības nosacījumus nevar uzskatīt par uzraugāmiem ar Copernicus Sentinels satelītdatiem, dalībvalstis drīkst nolemt tos uzraudzīt, apstrādājot citus datus ar vismaz ekvivalentu vērtību, vai arī uzskatīt šos nosacījumus par neuzraugāmiem. Sākot no 2025. gada, dalībvalstīm būtu jānodrošina, ka platību uzraudzības sistēma aptver visus attiecināmības nosacījumus, ko var uzskatīt par uzraugāmiem, automātiski apstrādājot vai nu Copernicus Sentinels satelītdatus, vai arī – citādā gadījumā – ģeomarķētus fotoattēlus. Tomēr, ņemot vērā centienus un investīcijas, kas vajadzīgas, lai ģeomarķētus fotoattēlus platību uzraudzības sistēmā iekļautu kā datus ar vismaz ekvivalentu vērtību, dalībvalstīm būtu jādod laiks veikt vajadzīgo sagatavošanas darbu. Šā iemesla dēļ dalībvalstīm jānodrošina, ka attiecināmības nosacījumi, ko var uzskatīt par uzraugāmiem ar ģeomarķētiem fotoattēliem, tiek pakāpeniski aptverti plānošanas perioda gaitā. Šiem centieniem, sākot no 2025. gada, būtu jānodrošina pastāvīgs progress. Dalībvalstīm būtu jānolemj, kurus attiecināmības nosacījumus, ko var uzskatīt par uzraugāmiem ar ģeomarķētiem fotoattēliem, katru gadu aptver platību uzraudzības sistēma. Turklāt, lai vēl vairāk rosinātu dalībvalstis šo jauno tehnoloģiju integrēt platību uzraudzības sistēmā, dalībvalstīm būtu jāgādā, lai pirms 2027. gada 1. janvāra platību uzraudzības sistēma aptvertu vismaz zināmu procentuālo daļu intervenču, kuru attiecināmības nosacījumus var uzskatīt par uzraugāmiem tikai ar ģeomarķētiem fotoattēliem. Dalībvalstīm vajadzētu būt iespējai izlemt, kādas intervences, kurām ir vismaz viens attiecināmības nosacījums, kas platību uzraudzības sistēmā tiks uzraudzīts ar ģeomarķētiem fotoattēliem, ietilpst šajā procentuālajā daļā. Tomēr dalībvalstīm savā lēmumā būtu jānodrošina, ka platību uzraudzības sistēma aptver visas platībatkarīgās intervences, kā prasīts Regulas (ES) 2021/2116 70. pantā.
(8)

2021. gada 24. novembrī saskaņā ar Regulas (ES) 2015/2283 (12) 11. pantu tika pieņemts Iestādes zinātniskais atzinums “No ēdamās Jatropha curcas L. (“čuta”) iegūtu hidrotermiski apstrādātu kodolu kā jauna pārtikas produkta nekaitīgums saskaņā ar Regulu (ES) 2015/2283” (Safety of hydrothermally treated kernels from edible Jatropha curcas L. (“Chuta”) as a novel food pursuant to Regulation (EU) 2015/2283).
(170)

Savienības tirgus ir pievilcīgs apjoma un cenu ziņā. Kā minēts 71. apsvērumā, Indijas plastisko cauruļu ražotājiem tas neapšaubāmi ir vissvarīgākais eksporta tirgus, kur nonāk 40 % no to kopējā eksporta apjoma. Eksports uz Savienību 25 reizes pārsniedz eksportu, kas tiek veikts uz tās otro lielāko eksporta tirgu Kataru un veido tikai 2 % no kopējā no Indijas veiktā plastisko cauruļu eksporta. Arī no Indijas veiktā importa cenas Savienības tirgū pārskatīšanas izmeklēšanas periodā bija nedaudz augstākas nekā no citām valstīm, tādēļ Savienības tirgus bija nedaudz ienesīgāks par citiem tirgiem.
(3)

Pārskatāmais ražojums ir konkrēti stikla šķiedras sieta audumi (izņemot stikla šķiedras diskus), kam gan garumā, gan platumā sieta acs izmērs ir lielāks par 1,8 mm, kas sver vairāk nekā 35 g/m2, ko nosūta no Indijas, deklarējot vai nedeklarējot Indijas izcelsmi, un ko pašlaik klasificē ar KN kodiem ex 7019 63 00, ex 7019 64 00, ex 7019 65 00, ex 7019 66 00 un ex 7019 69 90 (Taric kodi 7019630014, 7019640014, 7019650014, 7019660014 un 7019699014). KN un Taric kodi ir norādīti vienīgi informācijai.
b)

saskaņā ar Regulas (ES) Nr. 600/2014 20. panta 1. punktu APS publiski paziņoto darījumu skaits un to apjoms attiecībā uz kapitāla instrumentiem ir mazāks par 0,5 % no kopējā darījumu skaita vai apjoma, par ko visas APS ir paziņojušas saskaņā ar minētās regulas 20. panta 1. punktu, un to darījumu skaits, par kuriem APS ir paziņojusi saskaņā ar minētās regulas 21. panta 1. punktu, attiecībā uz instrumentiem, kas nav kapitāla vērtspapīru instrumenti, nepārsniedz 0,5 % no kopējā APS paziņoto darījumu skaita saskaņā ar 21. panta 1. punktu; un
(1)

Lai apmierinātu vajadzības, kas apzinātas attiecīgajos detalizētajos tematos, Komisijai būtu jāprecizē to datu kopu mainīgo lielumu skaits un nosaukums, kuras aptver vairākus detalizētus tematus, kas uzskaitīti Regulas (ES) 2019/1700 I pielikumā, proti: darba vietas raksturlielumi, nodarbinātības statuss, iegūtais izglītības līmenis – sīka informācija, tostarp pārtraukta vai izbeigta izglītība, sīka informācija par mājokļa apstākļiem, tostarp nenodrošinātību un nosacīto īres maksu, dzīves vide, priekšrocību un trūkumu pārmantošana no paaudzes paaudzē, mājokļa grūtības (tostarp īres grūtības) un to iemesli.
1.

Uz dienvidiem no Old Head of Kinsale Uz dienvidiem no Carnsore Point
a)

to ir nepārprotami emitējis vai garantē kāds no turpmāk minētajiem: i) centrālā valdība Eiropas Ekonomikas zonā; ii) reģionālā pašvaldība vai vietējā pašpārvalde EEZ, ja riska ziņā nepastāv atšķirības starp reģionālo pašvaldību vai vietējo pašpārvalžu un attiecīgās dalībvalsts centrālās valdības riska darījumiem gadījumā, ja reģionālajām pašvaldībām un vietējām pašpārvaldēm ir īpašas tiesības gūt ienākumus un pastāv īpaša institucionāla kārtība, kuras mērķis ir samazināt to saistību neizpildes risku; iii) Eiropas finanšu stabilitātes instruments, Eiropas stabilitātes mehānisms vai attiecīgā gadījumā Savienība; iv) kāda no Eiropas Parlamenta un Padomes Regulas (ES) Nr. 575/2013 (*1) 117. panta 2. punktā uzskaitītajām daudzpusējām attīstības bankām, kas iedibināta Savienībā;
(3)

Ar Lēmumu (KĀDP) 2022/1909 (2022. gada 6. oktobris) tika ieviests atbrīvojums no aizlieguma nodrošināt jūras transportu un aizlieguma sniegt tehnisku palīdzību, starpniecības pakalpojumus vai finansējumu, vai finansiālu palīdzību saistībā ar jēlnaftas vai naftas produktu, kuru izcelsme ir Krievijā vai kuri tiek eksportēti no Krievijas un ir iegādāti par cenu, kas nepārsniedz iepriekš noteiktus cenu griestus, par kuru vienojusies cenu ierobežošanas koalīcija, jūras transportu uz trešām valstīm. Minētajam atbrīvojumam būtu jāmazina negatīvā ietekme uz trešo valstu energoapgādi un jāmazina ārkārtēju tirgus apstākļu izraisīts cenu kāpums, vienlaikus ierobežojot Krievijas ieņēmumus no naftas.
(1)

Regulas (ES) Nr. 1380/2013 15. pantā ir noteikts izkraušanas pienākums visām to sugu nozvejām, uz kurām attiecas nozvejas limiti. Saskaņā ar Regulas (ES) Nr. 1380/2013 15. panta 1. punkta d) apakšpunktu izkraušanas pienākums zvejniecības galvenajām sugām piemērojams vēlākais no 2017. gada 1. janvāra. Melnajā jūrā zvejota akmeņplekste ir viena no šādām sugām.
“96.

ROSTAMI CHESHMEH GACHI Mohammed (jeb ROSTAMI, Mohammad) محمد گچی چشمه رستمی (jeb محمد رستمی)

Dzimšanas vieta: Kermanshah (Irāna) Dzimšanas datums: 1976. vai 1977. gads Valstspiederība: Irāna Dzimums: vīrietis Nacionālais identifikācijas numurs: 111936 (Irāna) Identifikācijas nr.: 13821 (Irāna) Amats: Irānas Tikumības policijas vadītājs

Mohammad Rostami Cheshmeh Gachi ir Irānas Tikumības policijas vadītājs. No 2014. gada sākuma līdz 2019. gada sākumam viņš bija Kermanshah Valsts drošības policijas vadītājs un ieņēma vadošus amatus Irānas izlūkošanas policijā. Tikumības policija ir daļa no Irānas tiesībaizsardzības spēkiem (LEF) un īpaša policijas vienība, kas sievietēm piemēro stingrus ģērbšanās noteikumus, tostarp obligātu galvas lakata nēsāšanu. Tikumības policija ir pielietojusi nelikumīgu spēku pret sievietēm par to, ka tās neievēro Irānas hidžāba likumus, īstenojusi seksuālu un ar dzimumu saistītu vardarbību, patvaļīgas aizturēšanas un turēšanas apcietinājumā, pārmērīgu vardarbību un spīdzināšanu. 2022. gada 13. septembrī Tikumības policija patvaļīgi aizturēja 22 gadus veco Mahsa Amini Tehran, pamatojoties uz it kā nepareizu hidžāba valkāšanu. Pēc tam viņa tika aizvesta uz Tikumības policijas galveno mītni uz “izglītības un orientācijas lekciju”. Saskaņā ar ticamiem ziņojumiem un liecinieku ziņām apcietinājumā viņa piedzīvoja ļaunprātīgu izturēšanos un tika brutāli piekauta, kā rezultātā viņa nonāca slimnīcā un 2022. gada 16. septembrī mira. Tikumības policijas ļaunprātīgā rīcība neaprobežojas tikai ar minēto incidentu un ir plaši dokumentēta. Kā Irānas Tikumības policijas vadītājs Rostami ir atbildīgs par Tikumības policijas darbībām. Tāpēc viņš ir atbildīgs par nopietniem cilvēktiesību pārkāpumiem Irānā.
2)

iekļauj šādu pantu: “31.a pants Deleģēšanas īstenošana 1. Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus. 2. Pilnvaras pieņemt 31. pantā minētos deleģētos aktus Komisijai piešķir uz piecu gadu laikposmu no 2022. gada 26. oktobra. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām. 3. Eiropas Parlaments vai Padome jebkurā laikā var atsaukt 31. pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus. 4. Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu (*1). 5. Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei. 6. Saskaņā ar 31. pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem. (*1) OV L 123, 12.5.2016., 1. lpp.”;"
1246.

Alan Valerievich LUSHNIKOV (Алан Валерьевич ЛУШНИКОВ)

Dzimšanas datums: 10.8.1976. Dzimšanas vieta: Leningrad, bijusī PSRS (tagad Sanktpēterburga, Krievijas Federācija) Valstspiederība: Krievijas Dzimums: vīrietis Saistītās vienības: JSC Kalashnikov Concern

Lielākais ieroču ražotāja JSC Kalashnikov Concern akcionārs. JSC Kalashnikov Concern ir Krievijas armijas ekipējuma, tostarp personālo šauteņu, raķešu un transportlīdzekļu, izstrādātājs un ražotājs. Tas atrodas tiešā Rostec kontrolē. JSC Kalashnikov Concern ražotās Vikhr-1 vadāmās spārnotās raķetes un AK-12 triecienšautenes Krievijas bruņotie spēki izmantoja Krievijas agresijas karā pret Ukrainu 2022. gadā Tādējādi viņš ir atbildīgs par materiālu vai finansiālu atbalstu darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība. Turklāt viņš ir saistīts ar JSC Kalashnikov Concern, kas ir atbildīgs par tādu darbību materiālu vai finansiālu atbalstīšanu, ar ko tiek grauta vai apdraudēta Ukrainas teritoriālā integritāte, suverenitāte un neatkarība. Krievijas aizsardzības jomas uzņēmumi un ar tiem saistītie indivīdi gūst labumu no notiekošā Krievijas agresijas kara pret Ukrainu. JSC Kalashnikov Concern veicina ieroču piegādi Krievijas bruņotajiem spēkiem un gūst labumu no pieaugošā pieprasījuma pēc ieročiem. Tādējādi Alan Lushnikov gūst labumu no Krievijas Federācijas valdības, kas ir atbildīga par Krimas aneksiju un Ukrainas destabilizāciju.
(7)

Pēc krāpšanas izmeklēšanas pārtikas jomā saskaņā ar Eiropas Parlamenta un Padomes Regulu (EK) Nr. 2017/625 (5) kompetentās iestādes regulāri ziņo par gadījumiem, kad tiek konstatēts, ka tunzivju filejas, ko pārdod kā svaigas, satur pārtikas piedevas tādā daudzumā, kas pārsniedz to, ko minētās kompetentās iestādes uzskata par nepieciešamu, lai panāktu tipisku antioksidantu iedarbību uz svaigām tunzivīm. Pamatojoties uz to, kompetentajām iestādēm ir aizdomas, ka tunzivīm konservēšanai lieto pārtikas piedevas, lai atjaunotu to krāsu un laistu tās tirgū kā svaigas.
(10)

Viela “nātrija N-(hidroksimetil)glicināts” (CAS Nr. 70161-44-3) ar Komisijas Deleģēto regulu (ES) 2020/1182 (5) tika klasificēta par 1.B kategorijas kancerogēnu un 2. kategorijas mutagēnu vielu. No minētās klasifikācijas 8. un 9. piezīmes izriet, ka tā ir piemērojama tikai tad, ja nevar pierādīt, ka izdalīties spējīgā formaldehīda maksimālā teorētiskā koncentrācija tirgū laistajā maisījumā neatkarīgi no formaldehīda avota ir mazāka par 0,1 %. Ar Komisijas Regulu (ES) 2021/1902 (6) nātrija N-(hidroksimetil)glicināts kļūdas pēc tika iekļauts Regulas (EK) Nr. 1223/2009 II pielikuma aizliegto vielu sarakstā kā 1669. ieraksts, lai gan šī viela ar ķīmisko nosaukumu/INN“nātrija hidroksimetilaminoacetāts” kā konservants, kuru ar konkrētiem nosacījumiem kosmētikas līdzekļos izmantot ir atļauts, jau bija iekļauta minētās regulas V pielikumā kā 51. ieraksts. Viela nebūtu jāiekļauj vienlaikus Regulas (EK) Nr. 1223/2009 II un V pielikumā, tāpēc no minētās regulas II pielikuma būtu jāsvītro 1669. ieraksts.
3.

regulas 33. pantu groza šādi: a) panta 1. punktu groza šādi: i) pirmās daļas d) apakšpunktu aizstāj ar šādu: “d) ja zvejas darbību pagaidu pārtraukšana laikā no 2020. gada 1. februāra līdz 31. decembrim notiek Covid-19 uzliesmojuma rezultātā, arī kuģiem, kuri darbojas saskaņā ar ilgtspējīgas zivsaimniecības partnerattiecību nolīgumu, vai no 2022. gada 24. februāra notiek sakarā ar Krievijas agresijas karu pret Ukrainu un apdraud zvejas darbību drošību vai apgrūtina zvejas darbību ekonomisko dzīvotspēju.”; ii) otro daļu aizstāj ar šādu: “Saskaņā ar Regulas (ES) Nr. 1303/2013 65. panta 9. punkta otro daļu un atkāpjoties no tā pirmās daļas, izdevumi par darbībām, kuras atbalsta saskaņā ar šā punkta pirmās daļas d) apakšpunktu, ir atbilstīgi no 2020. gada 1. februāra, ja tie radušies Covid-19 uzliesmojuma rezultātā, vai no 2022. gada 24. februāra, ja tie radušies sakarā ar Krievijas agresijas karu pret Ukrainu un apdraud zvejas darbību drošību vai apgrūtina zvejas darbību ekonomisko dzīvotspēju.”; b) panta 2. punktu aizstāj ar šādu: “2. Šā panta 1. punkta pirmās daļas a), b) un c) apakšpunktā minēto atbalstu Regulas (ES) Nr. 1303/2013 65. panta 2. punktā minētajā atbilstības periodā var piešķirt ne ilgāk kā sešus mēnešus attiecībā uz vienu kuģi. Minēto maksimālo ilgumu nepiemēro atbalstam, kas minēts tās pašas daļas d) apakšpunktā.”;
(8)

Turklāt ir jāprecizē, ka citām dalībvalstīm vajadzētu būt iespējai akceptēt vakcinācijas sertifikātus Covid-19 vakcīnām, ar kurām veic klīniskos pētījumus, lai atceltu brīvas pārvietošanās ierobežojumus, kas ieviesti saskaņā ar Savienības tiesību aktiem, reaģējot uz Covid-19 pandēmiju. Šādu vakcinācijas sertifikātu akceptēšanas laikposmam nevajadzētu būt ilgākam par akceptēšanas laikposmu sertifikātiem, kas izdoti, pamatojoties uz Covid-19 vakcīnām, kurām piešķirta tirdzniecības atļauja saskaņā ar Eiropas Parlamenta un Padomes Regulu (EK) Nr. 726/2004 (5). Šādu vakcinācijas sertifikātu akceptēšanas laikposms var atšķirties atkarībā no tā, vai vakcīna ir tikusi ievadīta kā daļa no primārās vakcinācijas vai kā balstdeva. Minētajā laikposmā dalībvalstis var akceptēt šādus vakcinācijas sertifikātus, izņemot gadījumus, kad tie ir atsaukti pēc klīniskā pētījuma pabeigšanas, jo īpaši tad, ja Covid-19 vakcīnai pēc pētījuma nepiešķir tirdzniecības atļauju vai ja vakcinācijas sertifikāti izdoti par kontroles grupas saņemto placebo kā daļa no maskētā pētījuma. Šajā sakarā vakcinācijas sertifikātu izdošana Covid-19 vakcīnu klīnisko pētījumu dalībniekiem un minēto sertifikātu akceptēšana ir dalībvalstu kompetencē. Ja Covid-19 vakcīnai, ar kuru veic klīniskos pētījumus, pēc tam piešķir tirdzniecības atļauju saskaņā ar Regulu (EK) Nr. 726/2004, minētās vakcīnas vakcinācijas sertifikāti no tirdzniecības atļaujas izdošanas dienas ietilpst Regulas (ES) 2021/953 5. panta 5. punkta pirmās daļas darbības jomā. Lai nodrošinātu saskaņotu pieeju, Komisija būtu jāpilnvaro lūgt Veselības drošības komiteju, Eiropas Slimību profilakses un kontroles centru (ECDC) vai Eiropas Zāļu aģentūru (EMA) izdot norādījumus par tādu sertifikātu akceptēšanu, kas izsniegti Covid-19 vakcīnai, ar kuru veic klīniskos pētījumus un kurai vēl nav piešķirta tirdzniecības atļauja saskaņā ar Regulu (EK) Nr. 726/2004, un kuros būtu jāņem vērā ētiskie un zinātniskie kritēriji, kas nepieciešami klīnisko pētījumu veikšanai.
“V PIELIKUMS

REGULAS 1.e PANTA 7. PUNKTĀ, 1.f PANTA 7. PUNKTĀ UN 1.fa PANTA 1. PUNKTĀ MINĒTO FIZISKO VAI JURIDISKO PERSONU SARAKSTS

Baltkrievijas Aizsardzības ministrija

140 Repair Plant JSC

558 Repair Plant JSC

2566 Radioelectronic Armament Repair Plant JSC

AGAT - Control Systems - Managing Company of Geoinformation Control Systems Holding, JSC

AGAT - Electromechanical Plant OJSC

AGAT - SYSTEM

ATE - Engineering LLC

BelOMO Holding

Belspetsvneshtechnika SFTUE

Beltechexport CJSC

BSVT-New Technologies

Gomel reģiona (oblast) izpildkomitejas Iekšlietu departaments

Baltkrievijas Republikas Iekšlietu ministrijas iekšējais karaspēks

KGB Alpha

Kidma Tech OJSC

Minotor-Service

Minsk Wheeled Tractor Plant

Oboronnye Initsiativy LLC

OJS KB Radar Managing Company

Peleng JSC

Baltkrievijas Republikas militārās rūpniecības Valsts iestāde (State Authority for Military Industry of the Republic of Belarus)

Baltkrievijas Republikas Valsts drošības komiteja (State Security Committee of the Republic of Belarus)

Transaviaexport Airlines JSC

Volatavto OJSC
2.

a) Izmantojamam papīram ir jāatbilst vispārējiem parametriem, kas noteikti Eiropas Kopienu Oficiālajā Vēstnesī C 164, 1.7.1989. Visiem eksemplāriem ir jābūt no balta papīra 210 × 297 mm formātā ar maksimālo veidlapas garuma pielaidi no –5 līdz +8 mm. Atbrīvojuma sertifikātu sagatavo divos eksemplāros: i) vienu eksemplāru glabā preču nosūtītājs; ii) otru pievieno administratīvajam pavaddokumentam. b) Neizmantoto laukumu 5. ailes B daļā pārsvītro, lai tajā vairs neko nevarētu ierakstīt. c) Dokuments jāaizpilda salasāmi un tā, lai ieraksti nebūtu izdzēšami. Nav atļauts dzēst un pārlabot. Dokuments jāaizpilda tādā valodā, ko atzīst uzņēmēja dalībvalsts. d) Ja preču aprakstā (sertifikāta 5. ailes B daļā) minēta pirkuma pasūtījuma veidlapa, kas aizpildīta uzņēmējas dalībvalsts neatzītā valodā, atbrīvojuma saņēmējai organizācijai vai privātpersonai jāpievieno tulkojums. e) Ja savukārt sertifikāts ir sagatavots noliktavas turētāja dalībvalsts neatzītā valodā, atbrīvojuma saņēmējai organizācijai vai privātpersonai ir jāpievieno pielikumā 5. ailes B daļā minētās informācijas tulkojums. f) Atzīta valoda nozīmē vienu no attiecīgajā dalībvalstī oficiāli lietotajām valodām vai kādu citu Savienības oficiālo valodu, ko attiecīgā dalībvalsts izziņojusi par izmantojamu šim mērķim.
(4)

Jebkādas kvotas būtu jāiedala dalībvalstīm saskaņā ar Padomes Lēmumu 87/277/EEK (3) un Polijas daļu no Savienības kvotas un atkarībā no pielāgojumiem, kas vajadzīgi sakarā ar Apvienotās Karalistes izstāšanos no Savienības.
a)

Apraksts par to, kā iestāde definē IRRBB riska kontroles un mērīšanas nolūkā Saskaņā ar Regulas (ES) Nr. 575/2013 448. panta 1. punkta e) apakšpunktu iestādēm ir jāsniedz vispārīgs apraksts par to, kā definē, mēra, mazina un kontrolē procentu likmes risku, kas izriet no to netirdzniecības portfeļa darbībām, kompetento iestāžu pārskatīšanas vajadzībām saskaņā ar Direktīvas 2013/36/ES 84. pantu.
4)

iekļauj šādu pantu: “1.zc pants 1. Jebkuram Baltkrievijā iedibinātam autotransporta uzņēmumam ir aizliegts Savienības teritorijā veikt kravu autopārvadājumus, tostarp tranzītā. 2. Šā panta 1. punktā minētais aizliegums neattiecas uz autotransporta uzņēmumiem, kas veic pasta pārvadājumus kā universālu pakalpojumu. 3. Šā panta 1. punktā minēto aizliegumu nepiemēro līdz 2022. gada 16. aprīlim attiecībā uz preču pārvadājumiem, kas sākti pirms 2022. gada 9. aprīļa, ja autotransporta uzņēmuma transportlīdzeklis: a) jau atradās Savienības teritorijā 2022. gada 9. aprīlī vai b) ja tam ir tranzītā jāšķērso Savienība, lai atgrieztos Baltkrievijā. 4. Atkāpjoties no 1. punkta, dalībvalsts kompetentās iestādes var atļaut kravu pārvadājumus, ko veic Baltkrievijā iedibināts autotransporta uzņēmums, ja kompetentās iestādes ir konstatējušas, ka šādi pārvadājumi ir nepieciešami: a) dabasgāzes un naftas, tostarp rafinētu naftas produktu, kā arī titāna, alumīnija, vara, niķeļa, pallādija un dzelzsrūdas iegādei, importam vai transportēšanai uz Savienību; b) farmaceitisko, medicīnisko, lauksaimniecības un pārtikas produktu, tostarp kviešu un tādu mēslošanas līdzekļu, kuru imports, iegāde un transportēšana ir atļauta saskaņā ar šo regulu, iegādei, importēšanai vai transportēšanai; c) humanitāriem mērķiem; vai d) Savienības un dalībvalstu diplomātisko un konsulāro pārstāvniecību darbībai Baltkrievijā, tostarp to delegāciju, vēstniecību un pārstāvniecību vai starptautisko organizāciju darbībai Baltkrievijā, kurām ir imunitāte saskaņā ar starptautiskajām tiesībām. 5. Attiecīgā dalībvalsts informē pārējās dalībvalstis un Komisiju par visām atļaujām, kas piešķirtas saskaņā ar 4. punktu, divu nedēļu laikā pēc atļaujas piešķiršanas.”
(2)

Ar Komisijas Īstenošanas regulu (ES) 2020/2007 (3) darbīgās vielas spirotetramāta apstiprinājuma periods tika pagarināts no 2024. gada 30. aprīļa līdz 2024. gada 31. jūlijam, spinetoramam un L-askorbīnskābei – no 2024. gada 30. jūnija līdz 2024. gada 30. septembrim, bet flubendiamīdam – no 2024. gada 31. augusta līdz 2024. gada 30. novembrim. Šie pagarinājumi bija nepieciešami, jo ar Komisijas Īstenošanas regulu (ES) 2020/1740 (4) par trijiem mēnešiem tika pagarināts tās dokumentācijas iesniegšanas termiņš, ar kuru pamato apstiprinājuma atjaunošanu. Tāpēc dokumentācijas iesniegšanas datumam bija jāpaliek tādam, kāds prasīts Komisijas Īstenošanas regulā (ES) Nr. 844/2012 (5), vienlaikus pieteikuma iesniedzējiem dodot laiku sagatavot un iesniegt dokumentāciju vajadzīgajā formātā.
b)

viena rakursa rentgena iekārtas, kas uzstādītas no 2016. gada 1. janvāra, – uz laiku, kas nepārsniedz 10 gadus no uzstādīšanas dienas, vai, vēlākais, līdz 2027. gada 31. decembrim, atkarībā no tā, kurš termiņš iestājas drīzāk.
(2)

Galīgā kompensācijas maksājuma likmes, kas izteiktas kā CIF cena ar piegādi līdz Savienības robežai pirms nodokļa nomaksas, tika noteiktas šādi: Uzņēmums Kompensācijas maksājuma likme FTT grupa — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 10,3 % ZTT grupa — Jiangsu Zhongtian Technology Co., Ltd. — Zhongtian Power Optical Cable Co., Ltd. 5,1 % I pielikumā uzskaitītie citi uzņēmumi, kas sadarbojās gan antisubsidēšanas izmeklēšanā, gan antidempinga izmeklēšanā 7,8 % II pielikumā uzskaitītie citi uzņēmumi, kas sadarbojās antidempinga izmeklēšanā, bet nesadarbojās antisubsidēšanas izmeklēšanā 10,3 % Visi pārējie uzņēmumi 10,3 %